**Kari Lasse Olavi Hakala** (s. 18. marraskuuta 1954 Pori) on suomalainen televisio- ja teatterinäyttelijä, ohjaaja, teatterinjohtaja, linja-autonkuljettaja ja yrittäjä. 

Hakala näytteli televisiosarjassa *Metsolat* Annikki ja Antti Metsolan poikaa Erkki Metsolaa.*lähde?*

Ura
---

Hakala on saanut koulutuksensa Tampereen yliopiston näyttelijäntyönlinjalla, josta hän valmistui 1977teatteritaiteen maisteriksi. Hän on tehnyt teatterityötä muun muassa Hämeenlinnassa, Lahdessa ja Tampereella sekä KOM-teatterissa. Hän on esiintynyt myös Raatikossa. Vuodesta 1985 Hakala on ollut freelancer-näyttelijä, -tuottaja ja -ohjaaja. Hän on työskennellyt muun muassa Kansan Raamattuseurassa ja johtanut Teatteri Albaa, jonka tarkoituksena oli tehdä teatteria, jossa olisi vahva kristillinen sanoma ja arvolataus. Alban Hakala jätti 1993.*lähde?*

Hakala esitti pitkään näytelmää *Markuksen evankeliumi*, joka on kolmetuntinen yhden miehen monologi. Paavo Liskin ohjaamassa näytelmässä Hakalalla oli kaikkiaan 77 roolia. Työuupumus pakotti hänet vetäytymään näyttelijäntyöstä vuosiksi 1999–2002.*lähde?*

Hakalan käsikirjoittama ja ohjaama pääsiäisnäytelmä *I.N.R.I. Ristiuhri* esitettiin Olavinlinnassa 2006 ja 2007. Maaliskuussa 2007 sai Tampereen tuomiokirkossa ensi-iltansa Hakalan ohjaama *Vihan päivät 1918* -draama, jossa hän itse esitti arkkiveisaajan osan. Tytti Issakaisen kirjoittama draama kertoo Suomen sisällissodasta. Ohjaustyöstään Hakala sai Tampereen kaupungin kulttuuriteko -palkinnon 2007. Hakalan ja Issakaisen kirjoittama ja Hakalan ohjaama *Yhdestoista hetki* esitettiin Olavinlinnassa vuoden 2009 pääsiäisenä. Issakaisen ja Hakalan kirjoittama sekä Lasse Heikkilän säveltämä musikaali *Eläkepommi* sai ensi-iltansa syyskuussa 2009 Tampereen Teatterissa Kari Hakalan ohjaamana. Rauman kaupunginteatteriin hän ohjasi marraskuussa 2010 Tuomas Parkkisen näytelmän *Madaamit*.*lähde?*

Hakalan viimeisimpiä töitä on eräs päärooleista sotilaspastori Hiltusena elokuvassa *Hiljaisuus* (2011), jonka on käsikirjoittanut Esko Salervo ja ohjannut Sakari Kirjavainen. Keväällä 2012 Hakala valittiin Kemin kaupunginteatterin johtajaksi, mutta hän luopui tehtävästä koeajan jälkeen.

Vuonna 2012 Hakala nähtiin MTV3:n saippuasarjassa *Salatut elämät* lahkonjohtaja Johannes Rintalana, joka telkesi tyttäriään pannuhuoneeseen vangiksi.*lähde?*

Yksityiselämä
-------------

Hän asuu nykyisen naisystävänsä kanssa Etelä-Pohjanmaalla Kurikassa. Hän lopetti alkoholin käytön kokonaan vuonna 2011. Aikaisemmin Hakala on asunut Merikarvialla ja pyörittänyt Kallon Loisto -nimistä kahvilaa Porin Mäntyluodossa. Hakala on asunut myös Kangasalla, ja hänet on vallittu Vuoden kangasalalaiseksi.

Olli Seppälä on kirjoittanut Hakalan elämäkerrallisen henkilökuvan *Kari Hakala - kiihko ja kutsumus* (2009). Hakalan veli Ilpo Hakala on ollut näyttelijä Tampereen Teatterissa ja toiminut myös TT:n hallintojohtajana.*lähde?*

Valikoitu filmografia
---------------------

### Elokuvat

* *Tykkimies Kauppalan viimeiset vaiheet* (1977) – Lankinen
* *Maailman paras* (1986) – putkimies rakennuksella
* *Matti* (2006) – hotellin turvamies
* *Hiljaisuus* (2011) – Sotilaspastori Hiltunen

### Televisiosarjat

* *Elämän totuutta etsi* (1993) – Lauri Leskinen
* *Metsolat* (1993–1995) – Erkki Metsola
* *Metsolat* - mietteitä EU:sta (1994) - Erkki Metsola
* *Rakastuin mä luuseriin* (2005) – rehtori
* *Salatut elämät* (2012) – Johannes Rintala

Teatterirooleja
---------------

* Iivari - Nummisuutarit, Hämeenlinnan kaupunginteatteri 1978
* Gui - Cherbourgin sateenvarjot, Tampereen Teatteri 1979
* Horatio - Hamlet, Tampereen Teatteri 1980
* Hamlet - Hamlet, Lahden kaupunginteatteri, 1982
* Voland - Saatana saapuu Moskovaan, KOM-teatteri 1983
* Jean - Neiti Julie, KOM-teatteri 1983
* Kalle Päätalo - Tammerkosken sillalla, Tampereen Teatteri 1997
* Monologi - Markuksen evankeliumi, Tampereen Tatteri 1998
* Päätoimittaja - Paskateoria, Tampereen Teatteri 2007
* Aaron Havström - Luodetuulen maa, Rauman kaupunginteatteri 2010

Lähteet
-------

1. ↑  Kari Hakala Elonetissä.   Viitattu 10.12.2013
2. ↑  Suomen teatterit ja teatterintekijät 1993, Tammi 1993
3. ↑  Kari Hakala Kemin kaupunginteatterin johtoon  2.4.2012. Yle Uutiset.  Arkistoitu 13.12.2013. Viitattu 10.12.2013.
4. ↑  Hakala: Asia on loppuunkäsitelty *Yle Uutiset*.  8.11.2012. Viitattu 10.12.2013.
5. ↑  Mettänen, Heli: Metsolat-näyttelijä Kari Hakalan, 66, elämässä on tapahtunut paljon: uusi elämä maalla ja pikkuveljen hyvästely *iltalehti.fi*.  5.8.2011. Viitattu 7.8.2021.
6. ↑  Metsolan Erkki perusti kahvilan - teatteri ei enää työllistänyt tarpeeksi *iltalehti.fi*.  31.3.2016. Viitattu 31.3.2016.
7. ↑  Näyttelijä Kari Hakala keskittyy eläkepäivinä klapihommii *Yle Uutiset*.  12.9.2016. Viitattu 7.8.2021.
8. ↑  Siren, Ulla: Kansan taiteilija *Sydän-Hämeen lehti*.  19.11.2014. Viitattu 7.8.2021.
9. ↑  Se oli Pekka Simojoki! *Sydän-Hämeen lehti*.  18.5.2015. Viitattu 7.8.2021.

Aiheesta muualla
----------------

* Kari Hakala Internet Movie Databasessa. (englanniksi)
* Kari Hakalan kotisivut (Arkistoitu – Internet Archive)
* Olli Seppälä: *Kari Hakala - kiihko ja kutsumus* (Kirjapaja 2009)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |